alexandrainst/scandi-wiki huggingface dataset:
Brevbombene i USA 2018

Brevbombene i USA 2018 ble oppdaget den 22. oktober 2018 da milliardæren George Soros mottok et sprenglegeme i posten. Den 24. oktober kom det flere meldinger om mistenkte brevbomber som var blitt sendt til velkjente personer i USA, deriblant de tidligere presidentene Bill Clinton og Barack Obama. I løpet av 25. oktober kom det ytterligere varsler om mistenkte sprenglegemer. Totalt er tolv gjenstander som bedømmes å være bomber blitt identifisert. Politiet og FBI mistenker at pakkene er sendt av samme person og at det dreier seg om rørbomber. FBI har etablert en terrorismeutredning og har meldt at det finnes en risiko for at flere bomber stadig er på vei i posten. Samtlige brevbomber er blitt identifisert innen de er blitt åpnet og ingen er blitt skadet.

Felles for alle mottakerne er at de har uttalt seg kritisk mot den sittende presidenten Donald Trump og at de har tilknytning til Det demokratiske partiet.

Mottakere av brevbomber 

 George Soros, milliardær og finansmann som mottok en brevbombe 22. oktober.
 Bill og Hillary Clinton, henholdsvis tidligere president og presidentkandidat, mottok en brevbombe 24. oktober.
 Barack Obama, tidligere president, mottok en brevbombe 24. oktober.
 John Brennan og CNN, tidligere CIA-direktør, mottok en brevbombe 24. oktober som er blitt sendt til care of-adresse hos fjernsynsstasjonen CNN.
 Eric Holder, tidligere justisminister, mottok en brevbombe 24. oktober.
 Maxine Waters, medlem av USAs representanthus, mottok to pakker med brevbomber 24. oktober.
 Robert De Niro, skuespiller, mottok en brevbombe 25. oktober adressert til hans restaurant.
 Joe Biden, tidligere visepresident, oppgis å ha mottatt to pakker med brevbomber adressert til seg, som ble oppdaget 25. oktober.
 James Clapper, tidligere nasjonal etterretningsdirektør, mottok en pakke 26. oktober.
 Cory Booker, senator, mottok en pakke 26. oktober.
 Flere av pakkene har vært merket med kongressmedlem Debbie Wasserman Schultz som avsender.

Kilder

Eksterne lenker 

2018 i USA
Thea Louise Stjernesund

Thea Louise Stjernesund (født 24. november 1996) er en norsk alpinist fra Lillestrøm by som representerer Hakadal Idrettslag.

Under junior-VM 2016 i Sotsji i Russland tok hun en bronsemedalje i lagkonkurransen bak Slovenia og Sverige, på lag med Kristin Lysdahl, Timon Haugan og Marcus Monsen.

Hun tok bronse i slalåm under norgesmesterskapet i alpint 2015. Under norgesmesterskapet i alpint 2016 tok hun bronse både i slalåm og storslalåm. Under NM 2017 tok hun bronse i kombinasjonen, og under NM 2018 tok hun bronse i storslalåm.

Hun debuterte i verdenscupen i alpint 27. oktober 2018, da hun kom på niendeplass i storslalåm i Sölden i Østerrike.

Hun kjørte på det norske laget som tok gull i lagkonkurransen under VM i alpint 2021 i Cortina. De øvrige på laget var Kristina Riis-Johannessen, Sebastian Foss Solevåg og Fabian Wilkens Solheim, samt Kristin Lysdahl som skadet reserve. Det var andre gang en norsk kvinne ble verdensmester i alpint. Den første var Inger Bjørnbakken i 1958.

Under norgesmesterskapet i alpint 2021 på Oppdal vant hun både slalåm og storslalåm og fikk tildelt kongepokalen for seieren i storslalåm.

Hun fikk sin første pallplass i verdenscupen individuelt da hun ble nummer to i parallellslalåm i Lech 13. november 2021.

Hun kjørte på Norges lag som tok bronse i lagkonkurransen i vinter-OL 2022 i Beijing.

Medaljer i norske mesterskap

Referanser

Eksterne lenker 
 
 

Personer fra Lillestrøm kommune
Norske alpinister
Norgesmestere i alpint
Kongepokalvinnere i skiidrett
Verdensmestere i alpint
Olympiske bronsemedaljevinnere for Norge
Medaljevinnere under Vinter-OL 2022
Deltakere for Norge under Vinter-OL 2022
Alpinister under Vinter-OL 2022
Olympiske bronsemedaljevinnere i alpint
Deltakere under VM i alpint 2021
Cyclocephala dechambrei

Cyclocephala dechambrei er en bille som hører til gruppen hornbiller i familien skarabider (Scarabaeidae).

Utseende 
En middelsstor, avlang, blank, ensfarget brun hornbille. "Snuten" er middels lang og rundet. Fasettøynene er ganske store, lyst fargede, med en påfallende "tagg" som bryter inn i hvert fasettøye foran. Pronotum er rundet, ganske fint og spredt punktert. Dekkvingene har tydelige, men ikke særlig skarpe, punktrader og er ganske jevnbrede. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis 
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse 
Arten er utbredt i Bolivia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Cyclocephala Latreille, 1829
 Cyclocephala dechambrei Dupuis, 2018

Kilder 
 Fabien Dupuis (2018) Espèces nouvelles ou méconnues de Cyclocephala Dejean, 1821 (Coleoptera, Dynastidae). Coléoptères 24 (1): 1-12. 
 Generic Guide to New World Scarab Beetles - Cyclocephala

Eksterne lenker 
 Dynastidae du monde- nettside om arten
 
 

Hornbiller
Biller formelt beskrevet i 1997
Bolivias insekter
Nikanor

Nikanor (født ca. år 1; død muligens i år 76 på Kypros) var ved siden av Stefanus, Filippus, Prochorus, Timon, Parmenas og Nikolaus en av hellenistene i urmenigheten i Jerusalem som var utvalgt av apostlene til et syvmannsråd i ledelsen av menigheten, og som er gått inn i historien som de syv diakoner. Hans navn («den seirende») taler for hans greske herkomst.

På grunn av at de i Jesu Kristi fotspor øvde kritikk mot Tempelet og lovene, ble de - i motsetning til de arameisktalende og lovtro jødekristne - fordrevet fra Jerusalem. Disse spredte kristne, som Nikanor var en av, begynte med å misjonere blant hedningene. Nikanor ble utvalgt av apostlene til å tjene blant de gresktalende kristne i innsatsen for fattige og for troens utbredelse – diakonenes klassiske oppgaver. 

Nikanor skal først ha virket i Mallo i Kilikia. Ifølge en gammel overlevering led han martyrdøden på Kypros i år 76 på den samme dag som den hellige Stefan. 

Både den katolske kirke og de ortodokse kirker feirer hans minnedag den 28. juli, de ortodokse feirer han dessuten på den 4. januar.

Referanser

Litteratur

Kilder
 Apostlenes gjerninger 6,5

Eksterne lenker 
 Nikanor i Ökumenisches Heiligenlexikon

Diakoner
De sytti disipler
Bibelske personer
Nytestamentlige helgener
Apostlenes gjerninger
Fødsler i 1
Dødsfall i 76
Tykikos

Tykikos, Tychicus, eller Tychikos, var ifølge Apostlenes gjerninger 20,4 en av apostelen Paulus' følgesvenner på en av dennes misjonsreiser. I eldre almanakker var navnet hans ført på 29. april.

Ifølge tradisjonen ble han biskop. Det er ikke sikkert hvor. Flere byer har tatt ham til sin; han skal således ha vært en av de første biskoper enten i Chalcedon, Kolophon og det kypriotiske Neapolis (Limassol). I et skrift fra 600-tallet om den hellige Auxibius blir det fortalt at erkebiskopen for hele Kypros, Herakleidios, innsatte Tychicus som biskop i Neapolis.

Litteratur 
 
 Tychicus, i: Vollständiges Heiligen-Lexikon. 1858
 

Biskoper
Bibelske personer
Nytestamentlige helgener
De sytti disipler
Apostlenes gjerninger
Cyclocephala atricapilla

Cyclocephala atricapilla er en bille som hører til gruppen hornbiller i familien skarabider (Scarabaeidae).

Utseende 
En nokså liten (ca. 15 millimeter), avlang, blankt, rødbrun hornbille.  Hodet er litt mørkere, dekkvingene noe lysere enn pronotum. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis 
De voksne billene er nattaktive og kommer til lys. De voksne billene besøker blomster og er viktige bestøvere av frukttreet Annona coriacea. Larvene er kjent bare for et fåtall av artene, disse lever i jorda og eter på gressrøtter.cr

Utbredelse 
Arten er svært vidt utbredt i den Neotropiske økosonen, fra Mexico i nord til Argentina i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Cyclocephala Latreille, 1829
 Cyclocephala atricapilla Mannerheim, 1829

Kilder 
 Generic Guide to New World Scarab Beetles - Cyclocephala

Eksterne lenker 
 Dynastidae du monde- nettside om arten
 
 

Hornbiller
Biller formelt beskrevet i 1829
Venezuela under de panamerikanske leker

Venezuela under de panamerikanske leker.

Medaljesammendrag

Eksterne lenker 
- Comité Olímpico Venezolano Offisielt nettsted.
http://www.covoficial.com.ve/

 
1950-årene i Venezuela
1960-årene i Venezuela
1970-årene i Venezuela
1980-årene i Venezuela
1990-årene i Venezuela
2000-årene i Venezuela
2010-årene i Venezuela
Odontolabis versicolor

Odontolabis versicolor er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor(ca. 30-75 millimeter) og kraftig, halvmatt hjortebille. Hodet, pronotums og beina er svarte. Dekkvingene er gule med en smal svart strek langs midten. Hannen har stort hode og forstørrede kjever, men formen på disse kan variere noe. Store hanner har gjerne lange, krumme kjever med en lang, innoverrettet tann midt på, mindre hanner har ofte kjever som er mer eller mindre sagtakkede. Hos noen hanner har kjevene en enkelt spiss, hos andre en kam av tenner i spissen. Hodet ender foran i en bred, rundet "hylle" over mandiblenes røtter. Pronotum er kraftig innsnevret bakerst. Hunnen er bredere, uten forstørrede kjever, hodet med et rundet utskudd under fasettøynene, den svarte stripen langs dekkvingenes søm betydelig bredere.

Levevis 
Larvene utvikler seg i råtne trestammer.

Utbredelse 
Arten lever i det sørlige India.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Odontolabis Hope, 1842 – 44 arter
 Odontolabis versicolor (Didier, 1931)

Kilder 
 Oversikt over artene

Eksterne lenker 
 Bildegalleri over artene, foto: Benjamin Harink
 Bildegalleri
 
 

Hjortebiller
Biller formelt beskrevet i 1931
Indias insekter
Narcissus av Athen

Narcissus av Athen var en av de sytti apostler. Sammen med apostlene Urban av Makedonia, Stachys, Ampliatus, Apelles av Heraklion og Aristobulus av Britannia assisterte han apostelen Andreas. Han nevnes i Romerbrevet 16,11.

Apostelen Filip konsekrerte St. Narcissus til biskop av Athen.  Hans minnedag er 31. oktober.

Kilder 
St. Nikolai Velimirovic, Ohrid-prologen

Eksterne lenker
Apostle Narcissus of the Seventy, 4. januar (OCA)
Apostle Narcissus of the Seventy, 31. oktober (OCA)

De sytti disipler
Nytestamentlige helgener
Greske biskoper
Romerbrevet
Bibelske personer
Anaïs St. John

Anaïs St. John (født 1973 i New Orleans som Anaïs Brown) er en amerikansk musiker, musikkpedagog og sceneartist fra New Orleans. St. John har en Bachelorgrad i musikk fra Xavier University og Mastergrad fra University of New Orleans.  
Hun har vært mezzosopran for New Orleans Opera, stilmessig kombinerer hun i nyere tid jazz, blues og R&B. 
Hennes musikk er inspirert av blant andre Irma Thomas, Germaine Bazzle, Eartha Kitt og Lola Falana.

Hun har opptrådt på en rekke scener i New Orleans, som Tulane Summer Lyric Theater, Mid-City Theater, New Orleans Opera, Le Petit Theater, Le Chat Noir, og Jefferson Performing Arts Society. I tillegg har Anais St. John opptrådt på festivaler som inkluderer Jazz Fest, New Orleans Jazz and Heritage Festival, New Orleans French Quarter Fest, Umbria Winter Jazz Festival (Italia), og Jazz Ascona (Sveits).

Hun ga ut albumet ANAÏS St. John i april 2012. Anaïs St. John er hovedsakelig en liveartist som setter opp konserter og show. I 2014 satte hun opp et show med musikk av Donna Summer, og i 2018 utviklet hun showet Simply the Best: The Tina Turner Story om Tina Turners liv og diskografi.
I august 2018 debuterte hun med showet Lulu White: Queen of Storyville på Theatre Wego.

Anais St. John er datter av saksofonisten Marion Brown som opptrådte med John Coltrane.

Diskografi 
 Anaïs St. John, 2012

Referanser

Eksterne lenker 
 Mama sings the Blues - New Orleans Living Magazine, May 17, 2008.
 Anais St John - Spotify.
 Anais St John - Apple iTunes Music.

Fødsler i 1973
Personer fra New Orleans
Musikere fra USA
Jazzvokalister fra USA
Sutor, ne ultra crepidam

Skomaker, bli ved din lest er en talemåte som går ut på at man bør holde seg til å bedømme det man kjenner til. Det kommer fra latinets Sutor, ne ultra crepidam, som egentlig betyr «skomakeren må ikke bedømme noe utover skoene».

Bakgrunnen for uttrykket er en historie som fortelles av Plinius den eldre (23-79) i hans Naturalis Historia  [XXXV, 85 (Loeb IX, 323–325)]. Den greske maleren Apelles pleide ifølge Plinius å tyvlytte til folk som betraktet bildene hans. En dag han stod gjemt ved et av sine malerier på gaten i Kos, dukket det opp en skomaker som først begynte å kritisere hvordan maleren hadde gjengitt en sandal. Deretter begynte skomakeren å kritisere hvordan benet som bar sandalen var malt. Da skal Apelles blitt provosert, og kommet med utbruddet «Sutor, ne ultra crepidam» – skomakeren fikk etter hans mening nøye seg med å kommentere skotøyet på bildet; det øvrige var ikke noe han hadde forutsetninger for å uttale seg om.

I andre språk

Engelsk 
På engelsk brukes substantivet «ultracrepidarian» om en person som uttaler seg (gjerne i det vide og det brede) om emner han eller hun ikke har noen innsikt i. Selve fenomenet kalles «ultracrepidarianism».

Det engelske uttrykket "A cobbler should stick to his last" motsvarer det norske ordtaket "Skomaker, bli ved din lest".

Russisk 
På russisk brukes ulike varianter av uttrykket "Суди, дружок, не свыше сапога" (Fell ingen dom, min venn, utover (det som gjelder) støvelen), som skriver seg fra Aleksandr Pusjkins poetiske gjendiktning fra 1829 av historien om Apelles.

Spansk 
I spansktalende land brukes ordspråket "Zapatero, a tus zapatos" ("Skomaker, (hold deg) til skoene dine").

Fransk 
På fransk brukes varianter av uttrykket «Cordonnier, ne juge pas plus haut que la chaussure!», som i omtrentlig oversettelse betyr «Skomaker, avsi ingen dom over det som er ovenfor skoen! ».

Se også 

 Dunning-Kruger-effekten

Referanser

Kilder 
 

Latinske ord og uttrykk
Sundbrua (Eidsvoll)

Sundbrua (Gamle Eidsvoll bru) er en stålfagverksbro på fylkesvei 181 (kommunal vei) i Eidsvoll kommune i Viken. Brua krysser Vorma, er 192 meter lang og hovedspennet er på 71 meter. Brua ble åpnet i 1923 og erstatta en eldre trebro fra 1857. Sundbrua er i dag stengt for biltrafikk og benyttes kun som gang- og sykkelbro. Noen få meter sørøst for brua ligger den noe større Eidsvollbrua.

Se også
Eidsvollbrua
Liste over broer i Norge
Liste over broer i Norge etter lengde

Referanser

Fagverksbroer
Veibroer i Viken
Veier i Eidsvoll
Broer åpnet i 1857
1857 i Norge
Broer revet i 1923
Broer åpnet i 1923
1923 i Norge
Presterød

Presterød er en bydel i Tønsberg i Vestfold. Bydelen ligger rett ved siden av åsen Sandeåsen. Presterøds høyeste punkt er åsen og boligområdet Presterødåsen. Presterød lå tidligere i Sem kommune.

Kjente personer fra Presterød
 Ivar Christian «Ravi» Johansen, norsk artist.

Bydeler i Tønsberg
Free agent

Free agent er en betegnelse man bruker om idrettsutøvere som står uten kontrakt og tilhørighet til noen klubb, og kan dermed signeres av klubber gratis.

Se Bosmandommen

Sportsterminologi
Kolossai

Kolossai (gresk: Κολοσσαί, latin: Colossae), senere Kona eller Chonæ, var en by i Frygia, ca. 17 mil øst fot Efesos, i nærheten av elven Lykos, en av Menderes' sideelver. Stedet for byen, som er i nåværende Anatolia i Tyrkia, har aldri blitt utgravd.

Under den persiske krig, år 396 f.Kr., ble Tissaphernes drept i Kolossai av agenter for Kyros den yngre. Plinius den eldre forteller at ulltøyet fra Kolossai (colossinus) gav navn til fargen på cyklamenblomsten. Byen hadde en viss betydning som handelssted under hellenismen, men under det første århundret e.Kr. hadde den avtatt i størrelse og anseelse.

Det virker ikke som om apostelen Paulus hadde besøkt byen da han skrev Kolosserbrevet til menigheten i Kolossai, ettersom han skriver til Filemon i Filemonbrevet at han ønsker å gjøre dette når han slipper fri fra fengselet. Det synes som at Epafras grunnla kirken i Kolossai.

Byen forfalt, muligens etter et jordskjelv i år 60 e.Kr., og det bysantinske rike oppførte en annen by, Kona eller Chonæ (Χῶναι), i dens nærhet. Niketas og Mikhael Khoniates, to bysantinske brødre og forfattere, var født der.

I den bysantinske og russiske kunst er byen knyttet til temaet «Erkeengelen Mikaels mirakel i Kona». Ifølge østkirkelig tradisjon skal hedninger ha ledet en elv mot byen for å ødelegge Mikaelshelligdommen der, men erkeengelen skal da ha vist seg, latt et lyn kløyve en klippe og dermed ført elven i en annen retning. Samtidig helliget han vannet fra Lykos. De østortodokse feirer hendelsen den 6. september. Kudovklosteret i Moskvas Kreml, Mirakelklosteret, der tsarfamilien tradisjonelt ble døpt, var tilegnet erkeengelen Mikaels mirakel i Kona.

Litteratur 
 Klaus Belke, Norbert Mersich: Phrygien und Pisidien. Tabula Imperii Byzantini, 7. Wien 1990. S. 309–311.
 Celal Şimşek: Kolossai. Arkeoloji ve Sanat 107 (2002) S. 3–16.

Eksterne lenker 

 Kolossae, ein biblischer Ort, auf www.bibleplaces.com (engl.)
 Münzen aus Kolossai
 engl. Seite mit Verweisen auf Seiten über Kolossae (Internet Links for the Study of Colossians)

Denizli (provins)
Bibelske steder
Kolosserbrevet
Batyle

Se Systematisk inndeling

Batyle er en slekt av biller som tilhører underfamilien Cerambycinae i familien trebukker (Cerambycidae).

Utseende 
Middelsstore, blanke, rødlige og/eller svarte trebukker. Kroppsformen er forholdsvis bred. Pronotum er bredere enn langt, rundet. Dekkvingene er jevnbrede. Beina er forholdsvis spinkle.

Levevis 
De voksne billene besøker gjerne blomster, og er dagaktive. De er aktive flygere.

Utbredelse 
Slekten er utbredt i Nord-Amerika inkludert Mexico.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Trachyderini Dupont, 1836 
 Understammen Trachyderina Dupont, 1836  
 Slekten Batyle Thomson, 1864  
 Batyle ignicollis (Say, 1824)
 Batyle knowltoni Knull, 1968
 Batyle laevicollis Bates, 1892
 Batyle rufiventris Knull, 1928
 Batyle suturalis (Say, 1824)

Kilder 
 Katalog med utbredelsesdata 
 Cerambycidae of the World - Trachyderina 
 BioLib - Trachyderini

Eksterne lenker 
 Bildegalleri 
 bugguide.net - Bildegalleri over nordamerikanske arter
 
 

Cerambycinae
Biller formelt beskrevet i 1864
«Flybåten»

«Flybåten» er en minicruise/passasjerferge som opererer over Oslofjorden mellom Husvik i Tønsberg kommune i Vestfold og Engelsviken i Fredrikstad kommune i Østfold. Fergen er bygd som en katamaran, og turen over Oslofjorden tar vanligvis 30 minutter, men båten tar også ofte en stopp innom Bolærne i Færder kommune, noe som gjør reisetiden totalt til en time.

Skipet ble bygd i 2002 ved Bømlo Båtutrustning AS i Hordaland og levert til rederiet Vinnes Skyssbåtservice AS som skyssbåt for Austevoll kommune i Hordaland. I 2007 ble skipet solgt til Hurtigbåt AS for trafikkering over Oslofjorden mellom Tønsberg og Fredrikstad.

Eksterne lenker

 Rutetabell for Flybåten. Rutetider for ruten Tønsberg, Husvik, Engelsviken, Fredrikstad, Rygge og Torp. 
 Nordic II, Flybåten 

Motorskip
Norske ferger
Norske passasjerskip
Norske cruiseskip
Sjøfart i Vestfold og Telemark
Sjøfart i Viken
Skip fra 2002
Skip bygget i Norge
Artikler i sjøfart-prosjektet
Senkebro

Senkebro er en type bevegelig bro som senkes for at store båter skal kunne passere.

Broer
Kristoffer Velde

Kristoffer Velde (født 9. september 1999) er en norsk fotballspiller som spiller for den polske klubben Lech Poznań.

Oppvekst og skolegang 
Kristoffer Velde er født på Haugesund sjukehus og oppvokst i Kopervik i Karmøy kommune. Etter å ha gått barne- og ungdomsskolen på Eide og Stangeland begynte Velde å studere på Haugesund Toppidrettsgymnas i 2015.

Karriere 
Han debuterte for FK Haugesund i Eliteserien borte mot Sogndal høsten 2017. Han har tidligere spilt for Kopervik Idrettslag og Vards ungdomsavdeling. Velde ble omtalt som «hat trick-helt» av VG etter tre mål i seriekamp mot  i august 2020.

Referanser

Eksterne lenker 
 
 

Norske fotballspillere
Norske fotballspillere i Polen
Fotballspillere for FK Haugesund
Fotballspillere for Nest-Sotra
Fotballspillere for Lech Poznań
Personer fra Karmøy kommune
Stefanas

Stefanas (gresk: Στεφανᾶς, Stephanas, som betyr «kronet», fra stephanoó, «å krone»)  var et medlem av den urkirkelige menigheten i Korint, hvis familie var blant det lille antallet av de troende som apostelen Paulus personlig døpte der  og som Paulus omtaler som Akaias førstegrøde.

Han nevnes av Paulus i Første korinterbrev 16,17:
Jeg er glad for at Stefanas og Fortunatus og Akaikus er kommet. De har oppveid savnet av dere... 

De tre æres som helgener og skal alle ha lidd martyrdøden; deres minnedag er 15. juni.

Teignmouth Shore fremholder i Ellicotts Commentary for Modern Readers, at Stefanas, Fortunatus og Akaikus var kommet fra Korint til Efesos, sannsynligvis medbringende det brev fra korinterne (se 1 Kor 7,1) som så Paulus besvarte. Paulus oppfordret kirken til "underordne dere under slike som dem og under enhver som er medarbeider og står i arbeidet og slike som dem skal dere vise anerkjennelse."

Stefanas er også blitt lansert som kanskje den ruelsesfulle fangevokter i Filippi (jfr. Apostlenes gjerninger 16,33). Første korinterbrev ble skrevet fra Efesos rundt seks år etter denne fangevokternens omvendelse, og han hadde ha vært sammen med apostelen.

Referanser 

Nytestamentlige helgener
Grekere
De sytti disipler
Første korinterbrev
Bibelske personer
Ischnocnemis

Se Systematisk inndeling

Ischnocnemis er en slekt av biller som tilhører underfamilien Cerambycinae i familien trebukker (Cerambycidae).

Utseende 
Middelsstore, avlange, brunrøde til svarte trebukker, dekkvingene vanligvis med en smal, lys lengdestripe. Antennene er tynne, vanligvis litt lengre enn kroppen. Prontoum er rundet, noe bredere enn langt, dekkvingene nesten jevnbrede. Beina er forholdsvis spinkle.

Levevis 
De voksne billene besøker gjerne blomster, og er dagaktive. De er aktive flygere.

Utbredelse 
Arten er utbredt fra Mexico i nord til Costa Rica i sør.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Trachyderini Dupont, 1836 
 Understammen Trachyderina Dupont, 1836  
 Slekten Ischnocnemis Thomson, 1864  
 Ischnocnemis caerulescens Bates, 1885
 Ischnocnemis costipennis Thomson, 1864
 Ischnocnemis cribellatus (Bates, 1892)
 Ischnocnemis cyaneus Bates, 1892
 Ischnocnemis eyai Chemsak & Noguera, 1997
 Ischnocnemis glabra Chemsak & Linsley, 1988
 Ischnocnemis luteicollis (Bates, 1885)
 Ischnocnemis minor Bates, 1880
 Ischnocnemis sexualis Bates, 1885
 Ischnocnemis similis Chemsak & Noguera, 1997
 Ischnocnemis skillmani Chemsak & Hovore, in Eya, 2010
 Ischnocnemis subviridis Chemsak & Hovore, in Eya, 2010
 Ischnocnemis virescens Eya, 2010

Kilder 
 Katalog med utbredelsesdata 
 Cerambycidae of the World - Trachyderina 
 BioLib - Trachyderini

Eksterne lenker 
 Bildegalleri 
 
 

Cerambycinae
Biller formelt beskrevet i 1864